வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.2127/அ5/2022 நாள்.07.07.2022

----

பொருள் பள்ளிக்கல்வி – 2022-23ஆம் கல்வியாண்டில் அனைத்து வகைப் பள்ளிகளில் நடைபெறும் மாணவர்கள் சேர்க்கை விவரங்கள் EMIS ல் பதிவு செய்தல் – தொடர்பாக

பார்வை சென்னை, தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.43061/கே4/இ3/2022 நாள்.28.06.2022

-----

 பள்ளிக்கல்வி துறையின் கீழ் இயங்கும் அனைத்து வகை பள்ளிகளில் 1 முதல் 12ஆம் வகுப்பு வரையில் பயிலும் மாணவர்களின் விவரங்கள் ஏற்கனவே கல்வி மேலாண்மை தகவல் முறைமையில் (EMIS) பதிவு செய்யப்பட்டுள்ளன.

 தற்போது பள்ளிக்கல்வி துறையில் 1 முதல் 12ஆம் வகுப்பு வரையில் 2022-2023ஆம் கல்வியாண்டில் புதிய மாணவர்கள் சேர்க்கை அனைத்து வகை அரசு / அரசு உதவி பெறும் / பிறவகை பள்ளிகளில் மேற்கொள்ளப்பட்டு வருவதால் 1ஆம் வகுப்பில் புதியதாக சேரும் மாணவர்களுக்கு புதியதாக மாணவர்களின் விவரங்கள் EMIS ல் பதிவு செய்தல் வேண்டும். ஏற்கனவே பள்ளிக்கல்வி துறையின் கீழ் உள்ள பள்ளிகளில் பயின்று வரும் மாணவர்கள் 6, 9 மற்றும் 11ஆம் வகுப்பு மற்றும் பிற வகுப்புகளில் 2022-2023ஆம் கல்வியாண்டில் சேர்க்கப்பட்ட விவரங்கள் Common Pool – லிருந்து எடுத்து கல்வி மேலாண்மை தகவல் முறைமையில் (EMIS) பதிவு செய்யப்பட வேண்டும்.

 அனைத்து வகை பள்ளிகளில் பயிலும் அனைத்து மாணவர்களின் பதிவு விவரங்கள் கல்வி மேலாண்மை தகவல் முறைமையில் (EMIS) பதிவு செய்தால் மட்டுமே துல்லியமாக மாணவர்கள் எண்ணிக்கை அறிய இயலும் என்பதால் மாணவர்கள் விவரங்கள் மற்றும் தங்கள் பள்ளி சார்ந்த விவரங்களை EMIS-ல் பதிவு செய்யுமாறு அனைத்து வகை பள்ளித் தலைமை ஆசிரியர்கள் / முதல்வர்கள் கேட்டுக்கொள்ளப்படுகிறார்கள்.

 ஒம்/- க.முனுசாமி

 முதன்மைக் கல்வி அலுவலர்

 வேலூர்

பெறுநர்

அனைத்துவகை பள்ளித் தலைமை ஆசிரியர்கள் / முதல்வர்கள்,

வேலூர் மாவட்டம்.

நகல்

மாவட்டக் கல்வி அலுவலர், வேலூர்.

அனைத்து வட்டாரக் கல்வி அலுவலர்கள், வேலூர் மாவட்டம்.